VLÁDA SLOVENSKEJ REPUBLIKY





(Návrh)

UZNESENIE VLÁDY SLOVENSKEJ REPUBLIKY
č. 
z    ....... 2021

k zásadám vydávania Vestníka vlády Slovenskej republiky
	


	Číslo materiálu:
	

	Predkladateľ:
	minister vnútra


Vláda
schvaľuje
zásady vydávania Vestníka vlády Slovenskej republiky uvedené v prílohe tohto uznesenia;
ukladá 

ministrovi vnútra

uverejniť zásady vydávania Vestníka vlády Slovenskej republiky vo Vestníku vlády Slovenskej republiky;
zrušuje
uznesenie vlády Slovenskej republiky č. 145 z 26. marca 2014 k návrhu zásad vydávania Vestníka vlády Slovenskej republiky.






Vykoná: 	minister vnútra

Príloha
k uzneseniu vlády SR
č. .../2021

Zásady vydávania Vestníka vlády Slovenskej republiky

Čl. 1
Základné ustanovenia


(1) Vo Vestníku vlády Slovenskej republiky (ďalej len „vestník“) sa vyhlasujú uverejnením
a) vyhlášky okresných úradov a iných miestnych orgánov štátnej správy,[footnoteRef:1]) [1: ) § 5 zákona č. 180/2013 Z. z. o organizácii miestnej štátnej správy a o zmene a doplnení niektorých zákonov.
2) Napríklad § 59b ods. 3 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení zákona č. 286/2020 Z. z.
3) Napríklad § 6 zákona č. 180/2013 Z. z., § 5a ods. 6 zákona č. 223/2019 Z. z. o sčítaní obyvateľov, domov a bytov v roku 2021 a o zmene a doplnení niektorých zákonov v znení zákona č. 44/2021 Z. z.] 

b) iné všeobecne záväzné právne predpisy ako uvedené v písmene a) a iné právne predpisy, ak tak ustanovuje osobitný predpis.2)

(2) Vo vestníku sa uverejňujú
a) oznámenia o vydaní smerníc, iných vnútorných predpisov a rozhodnutí, ktorými ministerstvá a ostatné ústredné orgány štátnej správy riadia výkon štátnej správy uskutočňovaný okresnými úradmi, inými miestnymi orgánmi štátnej správy, vyššími územnými celkami a obcami,3)
b) iné oznámenia ministerstiev a ostatných ústredných orgánov štátnej správy určené pre okresné úrady, iné miestne orgány štátnej správy, vyššie územné celky a obce, ak je ich uverejnenie vo vestníku odôvodnené.

(3) V citácii právnych predpisov a oznámení uvedených v odsekoch 1 a 2 (ďalej len „právny akt“) sa namiesto názvu „Vestník vlády Slovenskej republiky“ používa skratka „V. v. SR“.

(4) Vestník je bezodplatne prístupný na webovom sídle Ministerstva vnútra Slovenskej republiky (ďalej len „ministerstvo“) www.minv.sk.

Čl. 2
Žiadosť o uverejnenie 

(1) [bookmark: _GoBack]Právne akty sa uverejňujú na základe žiadosti o uverejnenie (ďalej len „žiadosť“) doručenej ministerstvu. 

(2) Žiadosť predkladá minister, vedúci ostatného ústredného orgánu štátnej správy, vedúci miestneho orgánu štátnej správy alebo príslušná oprávnená osoba (ďalej len „žiadateľ“).

(3) Žiadosť sa predkladá v elektronickej podobe zaslaním na adresu elektronickej pošty uverejnenej na webovom sídle ministerstva. Žiadosť je úplná, ak pozostáva z podpísanej žiadosti, z podpísaného právneho aktu a z právneho aktu v editovateľnom formáte podľa štandardov pre informačné technológie vo verejnej správe. 

(4) Žiadateľ zodpovedá za zhodu textu právneho aktu zaslaného vo formátoch podľa odseku 3.

(5) Ďalšie podrobnosti o zasielaní žiadosti uverejňuje ministerstvo na svojom webovom sídle.

Čl. 3
Vydávanie vestníka 

(1) Vestník vydáva ministerstvo v elektronickej podobe.

(2) Právne akty uverejnené vo vestníku sa číslujú poradovým číslom. Číslovanie začína 1. januárom a končí 31. decembrom kalendárneho roka. V záhlaví obsahujú štátny znak Slovenskej republiky, názov „Vestník vlády Slovenskej republiky“, ročník vestníka a dátum uverejnenia.

(3)  Právne akty uverejní ministerstvo vo vestníku najneskôr do siedmich dní od doručenia žiadosti. Ak je potrebné právny akt uverejniť vo vestníku bezodkladne, žiadateľ vopred informuje ministerstvo o tejto skutočnosti.

Čl. 4
Oprava chýb 

(1) V čase od doručenia žiadosti do okamihu uverejnenia právneho aktu vo vestníku je ministerstvo oprávnené vykonať opravu chyby v editovateľnom formáte právneho aktu, a to chýb v písaní, počítaní, jazykových chýb a grafických chýb. Opravu chyby je ministerstvo oprávnené vykonať na základe žiadosti žiadateľa alebo so súhlasom žiadateľa.

(2) Ministerstvo vykoná opravu  chyby v texte uverejneného právneho aktu na základe žiadosti žiadateľa; súčasťou žiadosti je správne znenie právneho aktu. Oprava chyby sa vykoná formou redakčného oznámenia o oprave chyby. Redakčné oznámenie o oprave chyby sa označuje poradovým číslom, ktoré priebežne nadväzuje na číslovanie právnych aktov uverejnených vo vestníku.

Záverečné ustanovenia
Čl. 5

Zrušujú sa zásady vydávania Vestníka vlády Slovenskej republiky schválené uznesením vlády Slovenskej republiky č. 145 z 26. marca 2014.

Čl. 6

Podľa týchto zásad vydávania vestníka sa postupuje odo dňa ich schválenia vládou Slovenskej republiky.

